જેતપુર શહેરમાં રહેતા કિરણભાઈ ચૌહણ શહેરના જુનાગઢ રોડ પર આવેલ એસબીઆઇ બેન્કમાં એકાઉન્ટ ધરાવે છે તેઓના મોબાઇલ પર ગતરોજ તેઓના એકાઉન્ટમાંથી દહેરાદુનના લાલ ચોકના એટીએમમાંથી એસબીઆઇ બી000630027નંબરના એટીએમ દ્વારા 36 હજાર રૂપિયા ઉપાડ્યા હોવાનો મેસેજ આવતા કિરણભાઈ પોતે તો જેતપુર જ હોય મેસેજ કદાચ ખોટો હશે તેવું લાગ્યું પરંતુ તેઓ પોતાના એકાઉન્ટમાં બેલેન્સ ચેક કરતા તેમના એકાઉન્ટમાં 36 હજાર રૂપિયા ઓછા હોય તેઓને પોતાની સાથે ફ્રોડ થયું હોવાનું અને મોબાઇલમાં આવેલ મેસેજ સાચો હોવાનું જણાતા તેઓ તરત જ બેન્કે જઈ મેનેજરને પોતાની સાથે થયેલ ફ્રોડ અંગે જણાવતાં મેનેજરે પોલીસ ફરીયાદ કરવાનું કહેતા કિરણભાઈ દ્વારા પોતાના એકાઉન્ટમાંથી અજાણ્યા માણસ દ્વારા એટીએમથી 36 હજાર રૂપિયા ઉપાડી લીધાની ફરીયાદ નોંધાવી હતી.